Tekju - og eignamörk leigjenda almennra íbúða hækkuð Með nýjum lögum um almennar íbúðir og félagsþjónustu sveitarfélaga eru tekju - og eignamörk leigjenda almennra íbúða hækkuð og með því móti eiga fleiri landsmanna kost á almennum íbúðum . Jafnframt hefur verið lækkaður fjármagnskostnaður stofnframlagshafa og er nú heimilt að gera samninga um úthlutun stofnframlaga til allt að þriggja ára í senn til þess að auka fyrirsjáanleika í verkefnum viðkomandi . „ Ég fagna því mjög að við séum að greiða atkvæði um þetta frumvarp sem er tvíþætt , annars vegar lítur að því að efla stöðu landsbyggðarinnar innan almenna íbúakerfisins og gera möguleika á því að geta byggð almennar íbúðir víðar heldur en bara á höfuðborgarsvæðinu . Og það er vel . Síðan erum við með hér hluti sem lúta beint að lífskjarasamningnum , “ sagði Ásmundur Einar Daðason , félags - og barnamálaráðherra , í atkvæðagreiðslu á Alþingi í gær . Framlag stjórnvalda vegna lífskjarasamningsins var meðal annars til þess að hægt var að ná farsælum kjarasamningum á almennum vinnumarkaði . Stjórnvöld munu koma að mjög umfangsmiklum aðgerðum í húsnæðismálum ásamt fleiri nýjum aðgerðum á næsta ári sem miða að því að fylgja eftir lífskjarasamningnum . „ Ég get þó ekki orða bundist hér að það er sorglegt að sjá að stjórnarandstaðan á Alþingi er ekki tilbúin til þess að fylgja lífskjarasamningnum eftir og það styrkir mig í þeirri skoðun að hér er öflug ríkisstjórn í landinu sem er að fylgja eftir lífskjarasamningnum með fjölmörgum aðgerðum og þetta er eitt af þeim lykilmálum , “ sagði Ásmundur Einar . Liðkað hefur verið fyrir veitingu stofnframlaga vegna nýbyggingarframkvæmda og er sveitarfélögum gert fært að sækja um stofnstyrki til byggingarverkefna sem þegar eru hafin . Enn fremur er nú stutt við uppbyggingu leiguíbúða á svæðum þar sem misvægi ríkir á milli byggingarkostnaðar og markaðsverðs íbúðarhúsnæðis og þar sem góðar almenningssamgöngur eru fyrir hendi .